*A határozati javaslat elfogadásához*

***egyszerű*** *többség szükséges,*

*az előterjesztés* ***nyílt ülésen tárgyalható****!*

*152. számú előterjesztés*

Bátaszék Város Önkormányzata Képviselő-testületének 2018. május 30-án

16,00 órakor megtartandó ülésére

*a Medicopter Alapítvány támogatási kérelme*

|  |
| --- |
| **Előterjesztő:** dr. Bozsolik Róbert polgármester**Készítette:** dr. Tóth Korinna igazgatási ügyintéző **Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2018. 05. 29. |

 *Tisztelt Képviselő-testület!*

 A MEDICOPTER Alapítvány, mint a Magyar Légimentő Nonprofit Kft szerződéses támogatója a mellékelt támogatási kérelmet juttatta el az önkormányzathoz. Az alapítvány a magyar légi mentők által használt, speciálisan kialakított, de a folyamatos használat miatt elhasználódott, fontos (életmentő) eszközök (mint például monitor-defibrillátor, mechanikus kompressziós vagy újraélesztő eszköz, sürgősségi táska, intraosszeális eszköz, sürgősségi kézi ultrahang készülék, lélegeztető gép, oktatási felszerelés, illetve egyéb munkaruházat, illetve egyéni felszerelés) megvásárlásához kéri az önkormányzat támogatását. Az önkormányzat 2017. évben 50.000,- Ft-tal támogatta a MEDICOPTER Alapítványt. Javasoljuk, hogy ebben az esztendőben is hasonló nagyságrendben támogassuk az alapítványt az eszközök beszerzése érdekében.

 Kérem a tisztelt képviselő-testületet az előterjesztés megtárgyalására, a határozati javaslat elfogadására.

**H a t á r o z a t i j a v a s l a t :**

**a Medicopter Alapítvány támogatási kérelmére**

Bátaszék Város Önkormányzatának Képviselő-testülete

1. speciális eszközök (monitor-defibrillátor, újraélesztő eszköz, sürgősségi táska, oktatási felszerelés, intraosszeális eszköz, sürgősségi kézi ultrahang készülék, lélegeztető gép, munkaruházat, egyéni felszerelés) beszerzésére a MEDICOPTER Alapítvány részére 50.000,- Ft vissza nem térítendő támogatást biztosít az önkormányzat 2018. évi költségvetésének általános tartalék kerete terhére;
2. felhatalmazza a város polgármesterét a támogatási szerződés aláírására.

*Határidő*: 2018. június 7.

*Felelős*: dr. Bozsolik Róbert polgármester

 (a támogatási szerződés aláírásáért)

*Határozatról értesül*: MECOPTER Alapítvány, Budapest

 BKÖH pénzügyi iroda,

 irattár